CELEX: 62014CN0571
Language: mt
Date: 2014-12-10 00:00:00
Title: Kawża C-571/14: Talba għal deċiżjoni preliminari mressqa mir-Rechtbank Noord-Holland (il-Pajjiżi l-Baxxi) fl-10 ta’ Diċembru 2014 – Timberland Europe BV vs Inspecteur van de Belastingdienst, kantoor Rotterdam Rijnmond

2.3.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 73/13
            
         
      Talba għal deċiżjoni preliminari mressqa mir-Rechtbank Noord-Holland (il-Pajjiżi l-Baxxi) fl-10 ta’ Diċembru 2014 – Timberland Europe BV vs Inspecteur van de Belastingdienst, kantoor Rotterdam Rijnmond
      (Kawża C-571/14)
      (2015/C 073/19)
      Lingwa tal-kawża: l-Olandiż
      
         Qorti tar-rinviju
      
      Rechtbank Noord-Holland
      
         Partijiet fil-kawża prinċipali
      
      
         Rikorrenti: Timberland Europe BV
      
         Konvenut: Inspecteur van de Belastingdienst, kantoor Rotterdam Rijnmond
      
         Domandi preliminari
      
      
                  1)
               
               
                  Ir-Regolament (KE) Nru 1472/2006 (1) huwa invalidu fir-rigward tal-produttur-esportatur (C) stabbilit fil-Vjetnam u tal-produttur-esportatur (F) stabbilit fir-Repubblika Popolari taċ-Ċina, sa fejn dan jikser l-Artikoli 2(7)(b) u 9(5) tar-Regolament tal-Kunsill (KE) Nru 384/96 (2) (iktar ’il quddiem “ir-Regolament bażiku”) peress li l-Kummissjoni la ddeċidiet dwar l-istatus ta’ kumpannija li topera f’ekonomija tas-suq u lanqas dwar it-trattament individwali, hekk kif mitluba mill-produtturi-esportaturi msemmija iktar ’il fuq?
               
            
                  2)
               
               
                  Ir-Regolament (KE) Nru 1472/2006 huwa invalidu fil-parti li tirrigwarda l-produtturi-esportaturi msemmija fl-ewwel domanda, sa fejn dan jikser l-Artikolu 2(7)(ċ) tar-Regolament bażiku peress li l-Kummissjoni ma ddeċidietx fit-terminu ta’ tliet xhur mid-data tal-bidu tal-investigazzjoni?
               
            
                  3)
               
               
                  Ir-Regolament (KE) Nru 1472/2006 huwa invalidu fir-rigward tal-produttur-esportatur (A), li jifforma parti minn (B), stabbilit fil-Vjetnam u tal-produttur esportatur (D), li jifforma parti minn (E), stabbilit fir-Repubblika Popolari taċ-Ċina, sa fejn dan jikser l-Artikolu 2(7)(ċ) tar-Regolament bażiku peress li l-Kummissjoni ma ddeċidietx fit-terminu ta’ tliet xhur mid-data tal-bidu tal-investigazzjoni?
               
            
         (1)  Ir-Regolament tal-Kunsill, tal-5 ta’ Ottubru 2006, jimponi dazju anti-dumping definittiv u li jiġbor b’mod definittiv id-dazju provviżorju impost fuq l-importazzjoni ta’ ċerti tipi ta’ lbies għar-riġlejn bil-parti ta’ fuq tal-ġilda li joriġinaw fir-Repubblika Popolari taċ-Ċina u l-Vjetnam (ĠU L 352M, 31.12.2008, p. 485).
      
         (2)  Ir-Regolament tal-Kunsill (KE) Nru 384/96, tat-22 ta’ Diċembru 1995, dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea (ĠU Edizzjoni Speċjali bil-Malti, Kapitolu 11, Vol. 10, p. 45).